Burjarunners segueix collint èxits
2025-07-24

Estan imparables i bona prova d’açò és la gran quantitat d’èxits que segueixen recollint en aquests mesos. Els corredors i corredores de Burjarunners mostren en cada carrera el seu bon estat físic, la seua força i la seua vàlua gràcies a les quals aconsegueixen grans resultats esportius.

Recentment, Eli Feliz ha quedat segona en el VII Gàtova Trail; Soraya Zamarreño tercera en la VII Carrera Empreses Valencianes i Antonio Sánchez primer de la seua categoria al Calar Río Mundo.

A aquestes corredores i corredors s’uneixen els que van participar en el Gran Fons de Puçol, la Quart i Mitja Marató Montcada i Trail de Navalón que, encara que no van aconseguir pujar al podi, van realitzar una gran actuació.

I, és que, Burjarunners segueix creixent.